ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๓)พ.ศ. ๒๕๕๔ ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๒) พ.ศ. ๒๕๕๔ ลงวันที่ ๑๔ มิถุนายน พ.ศ. ๒๕๕๔ ให้ขยายระยะเวลาการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียพ.ศ. ๒๕๕๔ ลงวันที่ ๑๐ กุมภาพันธ์ พ.ศ. ๒๕๕๔ ออกไปอีกเป็นระยะเวลา ๒ เดือน นั้นบัดนี้ คณะกรรมการพิจารณาการทุ่มตลาดและการอุดหนุนมีคำวินิจฉัยชั้นที่สุดเมื่อวันที่ ๔ สิงหาคม พ.ศ. ๒๕๕๔ว่ามีการทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียและก่อให้เกิดความเสียหายอย่างสำคัญที่อาจเกิดแก่อุตสาหกรรมภายในตามมาตรา ๑๙ (๒)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวอาศัยอำนาจตามความในมาตรา ๗ มาตรา ๔๙ มาตรา ๕๒ มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๓) พ.ศ. ๒๕๕๔ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลาห้าปีข้อ ๓ ให้เรียกเก็บอากรตอบโต้การทุ่มตลาดในการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนตามบัญชีแนบท้ายประกาศนี้ ในอัตราที่กำหนดดังนี้(๑) สินค้าที่มีแหล่งกำเนิดจากสาธารณรัฐประชาชนจีน ซึ่งผลิตจาก(ก) Angang Steel Company Limited ในอัตราร้อยละ ๓๐.๙๑ของราคา ซี.ไอ.เอฟ.(ข) Hunan Valin Lian Gang Import and Export Company Limited ในอัตราร้อยละ ๓๐.๙๑ ของราคา ซี.ไอ.เอฟ.(ค) ผู้ผลิตรายอื่น ในอัตราร้อยละ ๓๐.๙๑ ของราคา ซี.ไอ.เอฟ.(๒) สินค้าที่มีแหล่งกำเนิดจากประเทศมาเลเซีย ซึ่งผลิตจาก(ก) Megasteel Sdn. Bhd. ในอัตราร้อยละ ๒๓.๕๗ ของราคาซี.ไอ.เอฟ.(ข) ผู้ผลิตรายอื่น ในอัตราร้อยละ ๔๒.๕๑ ของราคา ซี.ไอ.เอฟ.ข้อ ๔ บรรดาอากรชั่วคราวที่เรียกเก็บหรือหลักประกันการชำระอากรชั่วคราวที่วางไว้ระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียพ.ศ. ๒๕๕๔ ลงวันที่ ๑๐ กุมภาพันธ์ พ.ศ. ๒๕๕๔ และประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย (ฉบับที่ ๒) พ.ศ. ๒๕๕๔ลงวันที่ ๑๔ มิถุนายน พ.ศ. ๒๕๕๔ ให้ขอคืนได้ตั้งแต่วันที่ประกาศนี้มีผลใช้บังคับข้อ ๕ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย ในอัตราร้อยละ ๐ ของราคาซี.ไอ.เอฟ. ในกรณีดังต่อไปนี้(๑)ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓) ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ ในการดำเนินการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี.ไอ.เอฟ. ให้ปฏิบัติตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าวแล้วแต่กรณีโดยอนุโลมข้อ ๖ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมต่อเรือและซ่อมเรือ ในอัตราร้อยละ ๐ ของราคา ซี.ไอ.เอฟ.ในปริมาณการนำเข้าไม่เกินหนึ่งพันตันต่อปีข้อ ๗ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนJISG 4051 เกรด S45C หรือมาตรฐานอื่นที่เทียบเท่าที่มีแหล่งกำเนิดจากสาธารณรัฐประชาชนจีนและประเทศมาเลเซียพิกัดอัตราศุลกากรประเภทที่ ๗๒๐๘.๕๑๐๐.๐๓๓ ๗๒๐๘.๕๑๐๐.๐๕๓ ๗๒๑๑.๑๔๙๐.๐๙๐เพื่อนำไปใช้ในอุตสาหกรรมแม่พิมพ์ ในอัตราร้อยละ ๐ ของราคา ซี.ไอ.เอฟ. ในปริมาณการนำเข้าไม่เกินหนึ่งพันตันต่อปีข้อ ๘ หลักเกณฑ์วิธีการและเงื่อนไขในการนำเข้าสินค้าเหล็กแผ่นรีดร้อนตามข้อ ๖ และข้อ ๗ให้เป็นไปตามที่กรมการค้าต่างประเทศประกาศกำหนดข้อ ๙ ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายในสามสิบวันนับแต่วันได้รับแจ้งคำวินิจฉัยประกาศณ วันที่ ๕ สิงหาคม พ.ศ. ๒๕๕๔พรทิวานาคาศัยรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๓) พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๖ กันยายน ๒๕๕๔ณัฐวดี/ตรวจ๖ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๙ ง/หน้า ๑๕/๑๑ สิงหาคม ๒๕๕๔